

VEJLEDNING januar, 2024, V.2.1

# Indsæt ARC-nummer i en eksportangivelse i DMS Online



# Forord

**Baggrund og formål**

Når der opstartes en eksportangivelse i Danmark på de harmoniserede afgifter, der skal have udpassage i et andet EU-land, skal der medfølge en EMCS (Excise Movement and Control System). EMCS og DMS Eksport vil automatisk blive krydstjekket fra 13. februar 2024. Krydstjekket skal matche varekode og vægt. Er der fejl i oplysningerne, vil eksportangivelsen ikke kunne opstartes, før der er sket rettelse af eventuelle fejl. En EMCS er et ledsagedokument med et tilknyttet ARC-nummer.

Formålet med denne vejledning er at vise, hvordan brugere indsætter ARC-nummeret i eksportangivelser i DMS Online. ARC-nummeret skal kun angives i eksportangivelsen, når eksporten er over flere EU-landegrænser. I e-Export indsættes nummeret i rubrik 40 forudgående dokument, mens det i DMS Online indsættes på varepostniveau under rubrik 12 01 001 000. Denne vejledning vil vise, hvor ARC-nummeret skal indsættes i DMS Online.

**Forudsætning**Det er en forudsætning for indsættelse af ARC-nummeret i eksportangivelsen, at virksomheden har et gyldigt ARC-nummer. Et ARC-nummer har 21 karakterer bestående af tal og bogstaver.

Varekoder som er omfattet af de harmoniserede punktafgifter (vin, spiritus, øl, tobaksvarer og mineralolie) vil hovedsagelig være omfattet af en af toldtariffens Kapitler 22, 24, 27, 29 og 38.

**Bemærk**

* Enkelte ord på skærmbilleder og i vejledningen kan

forekomme på engelsk

* Al data i vejledningen er testdata
* Når der forekommer tal i forbindelse med diverse felter,

er dette for at illustrere hvilket dataelement, det drejer sig om.

Indhold

[Indsæt ARC-nummer i en eksportangivelse 1](#_Toc156306783)

[Forord 2](#_Toc156306784)

[Indsend angivelse 9](#_Toc156306785)

|  |  |  |  |
| --- | --- | --- | --- |
|  | 1. Klik på bjælken ud for den varepost, hvor du vil indsætte ARC-nummeret. I dette tilfælde vises varepost 1. Klik på **Varepost 1** for at udfolde drop-down menuen |  |  |
| **Udfyldelse af varepost: Gruppe 12 Henvisninger til angivelser, dokumenter, certifikater, bevillinger** | 1. Klik på **Gruppe 12 Henvisninger til angivelser, dokumenter, certifikater, bevillinger** |  |  |
|  | 1. Vælg **Forudgående dokument (12 01 000 000)** ved at trykke på **plus-ikonet** |  |  |
|  | Udfyld lineNumber, Forudgående dokumenttype (12 01 002 002) og Forudgående dokumentreference (12 01 001 000)  Udfyld lineNumber som er det varepostnummer, som er omfattet af punktafgifterne, fx varepost 1.  Udfyld forudgående dokumenttype (12 01 002 000) og vælg **AAD – Administrative Accompanying Document (EMCS) (dk) (C651)**  Udfyld forudgående dokumenttype (12 01 001 000) og indsæt gyldigt **ARC-nummer**  Klik på GEM  ARC-nummeret er nu indsat i angivelsen, og du kan indsende angivelsen, når de restende felter i angivelsen er udfyldt.  Klik på GEM |  |  |
| Indsend angivelse | Gå op til toppen af siden og klik på **Indsend** |  |  |